The Boston Journal
The Boston Journal ('Ephemeris Bostoniensis') fuit diarium quotidianum Bostoniae in Massachusetta ab anno 1833 usque ad Octobrem 1917 editum, cum in unum id et diarium Boston Herald confusa essent. Ephemeris Bostoniensis primum fuit diarium vespertinum, Evening Mercantile Journal appellatum. Cum autem editionem matutinam edere coeperet, suum nomen in The Boston Journal commutavit. Mense Octobri 1917, Ioannes H. Higgins, publicator et aerarii praefectus Boston Herald competitoris, The Boston Journal vicinum emit ac The Boston Herald and Boston Journal creavit. Inter notabiles huius ephemeridis diurnarios erant Carolus Carleton Coffin, epistularum belli scriptor; Thomas Freeman Porter, poeta, politicus, senexque praefectus Lynn, urbis Massachusettensis; Beniaminus Perley Poore, epistularum scriptor Vasingtoniae commorans; et Ioannes Sherburne Sleeper, nauta, politicus, scriptor mythistoriarum, annosque viginti editor principalis, qui Hawser Martingale falso nomine scribebat.